32005D0494
L 182/26
JURNALUL OFÍCIAL AL UNIUNII EUROPENE
DECIZIA COMISIEI
din 8 iulie 2005
de modificare a Deciziei 2005/363/CE privind anumite măsuri de protecție a sănătății animale împotriva pestei porcine africane în Sardinia (Italia)
[notificată cu numărul C(2005) 2110]
(Text cu relevanță pentru SEE)
(2005/494/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/662/CEE a Consiliului din 11 decembrie 1989 privind controalele sanitar-veterinare în cadrul schimburilor intracomunitare în vederea realizării pieței interne (1), în special articolul 9 alineatul (4),
având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în cadrul schimburilor intracomunitare cu anumite animale vii și produse în vederea realizării pieței interne (2), în special articolul 10 alineatul (4),
având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (3), în special articolul 4 alineatul (3),
întrucât:
(1)
Decizia 2005/363/CE a Comisiei din 2 mai 2005 privind anumite măsuri de protecție a sănătății animale împotriva pestei porcine africane în Sardinia (Italia) (4) a fost adoptată pentru a face față prezenței pestei porcine africane în provincia Nuoro și în anumite părți ale provinciei Sassari, din Sardinia.
(2)
Italia a informat Comisia cu privire la evoluția recentă a bolii în provinciile Sassari și Oristano din Sardinia.
(3)
În consecință, provincia Oristano și municipalitățile Calangianus, Sant′Antonio di Gallura și Telti din provincia Sassari ar trebui incluse pe lista zonelor din Sardinia menționate la articolul 5 alineatul (2) litera (b) punctul (i) din Decizia 2005/363/CE cărora nu li se aplică derogarea prevăzută la articolul menționat anterior în temeiul căreia autoritățile italiene sunt autorizate să expedieze carne de porc în anumite condiții.
(4)
Prin urmare, Decizia 2005/363/CE ar trebui modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 2005/363/CE se înlocuiește cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 8 iulie 2005.